Diari Oficial de la Generalitat Valenciana


Sumari del DOGV 3416, del 20-01-1999 (1998/10527)

Recurs ordinari número R-832/97. Notificació.
---------------------------------------------

### Dades del document

Número de DOGV
:   3416

Data del DOGV
:   20-01-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10923


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R-832/97. Notificació. [1998/M10943]
  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica la resolució del recurs ordinari amb número de referència interna R-832/97 a la senyora Inmaculada Requena Romero.
  
Resolució
  
Examinat el recurs ordinari formulat pe la senyora Inmaculada Requena Romero, en la sol·licitud de visat de contracte i ajudes econòmiques directes, per a l'adquisició protegida d'un habitatge de protecció oficial en l'expedient de construcció número 77-0T-2300-7528-206.
  
Antecedents de fet
  
Primer
  
La senyora María Inmaculada Requena Romero, adquirent d'un habitatge de protecció oficial mitjançant contracte de compravenda de data 19 de novembre de 1996, va presentar en el Servei Territorial d'Arquitectura i Habitatge de València el dia 30 de novembre de 1996, una sol·licitud de visat de contracte i ajudes econòmiques directes per a l'adquisició de l'habitatge de protecció oficial.
  
Segon
  
En virtut del que estableix l'article 80.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), es va obrir un període provatori per tal de justificar ingressos suficients per a l'adquisició de l'habitatge de protecció oficial.
  
Tercer
  
A la vista de la documentació aportada, i segons l'article 11.2 del Decret 113/1996, de 5 de juny, del Govern Valencià, el cap del Servei Territorial dicta resolució denegatòria de les ajudes econòmiques sol·licitades, en estimar que els ingressos procedents de rendiments de treball i les activitats empresarials i professionals dels sol·licitants són inferiors al 10% del preu de l'habitatge.
  
Quart
  
Contra la citada resolució interposa recurs ordinari en temps i forma la senyora María Inmaculada Requena Romero, amb les al·legacions i documents que consten en aquest, i que es donen per reproduïdes per ser breus.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547 de 21 de maig).
  
Segon
  
El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
Segons estableix l'article 11.2, segon paràgraf, del Decret 113/1996, de 5 de juny, del Govern Valencià, en relació amb l'article 7.2.B de l'Ordre d'1 d'agost de 1996, del conseller d'Obres Públiques, Urbanisme i Transports, s'entendrà que hi ha desproporció d'ingressos quan els ingressos procedents de rendiments nets del treball i d'activitats empresarials i professionals siga inferior al 10% del preu de l'habitatge i del garatge vinculat; en qualsevol cas, en el supòsit que no resultaren suficientment acreditats els ingressos o existiren fundats dubtes sobre la veracitat de les dades aportades, l'administració competent resoldrà denegant les ajudes sol·licitades.
  
Quart
  
En el cas que ens ocupa, revisada la documentació que consta en l'expedient, es comprova que els ingressos procedents de rendiments nets del treball tant de l'exercici 1995 com de l'exercici 1996 són inferiors al 10% del preu de l'habitatge i garatge vinculat, per la qual cosa, no havent-se aportat per la recurrent prova suficient i adequada que desvirtue el contingut de la resolució impugnada, procedeix confirmar aquesta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat per la senyora María Inmaculada Requena Romero contra resolució del Servei Territorial d'Arquitectura i Habitatge de València de data 5 de març de 1997, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això de conformitat amb el que disposen els articles 57.2-f (en relació amb la disposició addicional onzena de la LRJAP i PAC) i l'article 58 de la Llei Reguladora de la Jurisdicció Contenciosa Administrativa de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga exercir qualsevol altre recurs que estime oportú.